open-index/open-wikipedia-markdown huggingface dataset:
Conchuncions copulativas en francés

As **conchuncions copulativas en francés** son conchuncions coordinativas que se fan servir en esta luenga pa expresar feitos u accions succesivas u simultanias. Son conchuncions con función copulativa *et* y *ni*. Os manuals de gramatica francesa en parlan adintro d'a categoría "conchuncions de coordinación" chunto con as adversativas, as dischuntivas, as explicativas y as distributivas.

## Et
Deriva d'a conchunción homografa latina *ET*. En francés se pronuncia /e/, sin posibilidat de fer-ie liaison pa evitar confusions con a forma de tercera persona singular *est* d'o verbo *être*. Asinas, ye homofona d'a forma aragonesa medieval *e* d'a conchunción copulativa *y*, que conserva o belsetán.

## Ni
A conchunción *ni* permite indicar una ideya d'exclusión entre os elementos (dos u mes) d'a mesma naturaleza y d'a mesma función, coordinando-los.
**Il ne veut *'ni** ni peut accepter''.

A estructura ''ne...ni...ni'' s'emplega cuan os dos elementos tienen a mesma importancia:
*''On reste en Espagne parce qu'on **n**'a **ni** le temps **ni** l'argent pour un voyage à l'étranger.''

A estructura ''ne...pas...ni'' s'emplega cuan o segundo elemento tiene menor importancia y puede suprimir-se:
*''Le technicien est venu mais il **n**'a **pas** pu réparer la photocopieuse, **ni*' l'imprimante.*.

## Referencias

## Bibliografía
* Chabier Lozano Sierra, Ánchel Loís Saludas: *[[Aspectos morfosintácticos del belsetán]]*, 2005, Gara d'Edizions.
* *Gramática francesa*. Larousse Editorial, S.A, 2000.
* Jesús Cantera y Eugenio de Vicente: *Gramática francesa*. Editorial Cátedra, S.A., 1999.
* Jacky Girardet, Jean-Marie Cridlig: *Panorama Plus 1 Méthode de français*. Santillana-Clé International, 1996.
* Jacqueline Picoche y Jean-Claude Rolland: *[[Dictionnaire étymologique du français]]*. Dictionnaires Le Robert, 2009. ISBN 2849024244, 9782849024249.
* Ludivine Glaud, Yves Loiseau, Elise Merlet: *Grammaire essentielle du françáis. B1*. Les Éditions Didier, 2015.
* Maïa Grégoire, Odile Thiévenaz: *Grammaire progressive du français*. Clé International, 2002.
Conchuncions explicativas en francés

As **conchuncions explicativas en francés** son conchuncions coordinativas que se fan servir en esta luenga pa expresar una explicación. Son conchuncions explicativas *en tant que*, *(à) savoir*,, *soit* y *sur-tout*.

Os manuals de gramatica francesa parlan d'estas conchuncions adintro d'a categoría "conchuncions de coordinación" chunto con as conchuncions adversativas, as copulativas, as dischuntivas y as distributivas. A muga entre as conchuncions explicativas y as conchuncions coordinativas consecutivas y causals ye relativa, por o que a vegadas ye posible veyer estas conchuncions descritas como consecutivas.

Tamién expresan explicación unas parolas gramaticals que en realidat son conchuncions composadas u adverbios de ligazón con función de conchunción coordinativa:
**Ainsi* u *ainsi que*.
**C'est-à-dire*.
**C'est pourquoi*.
**De sorte que*.
**De façon que*.
**Si bien que*.

## Referencias

## Bibliografía
* *Gramática francesa*. Larousse Editorial, S.A, 2000.
* Jesús Cantera y Eugenio de Vicente: *Gramática francesa*. Editorial Cátedra, S.A., 1999.
* Jacky Girardet, Jean-Marie Cridlig: *Panorama Plus 1 Méthode de français*. Santillana-Clé International, 1996.
* Jacqueline Picoche y Jean-Claude Rolland: *[[Dictionnaire étymologique du français]]*. Dictionnaires Le Robert, 2009. ISBN 2849024244, 9782849024249.
* Ludivine Glaud, Yves Loiseau, Elise Merlet: *Grammaire essentielle du françáis. B1*. Les Éditions Didier, 2015.
* Maïa Grégoire, Odile Thiévenaz: *Grammaire progressive du français*. Clé International, 2002.
Conchuncions coordinativas en francés

As **conchuncions coordinativas en francés** son conchuncions que se fan servir en esta luenga pa creyar oracions coordinadas.

Son conchuncions coordinativas *et*, *ou*, *ni*, *mais*, *or*, *car* y *donc*

As conchuncions de coordinación se fan servir pa expresar unión, alternativa, transición, consequencia, causa, explicación, posición y restricción. Os manuals de gramatica francesa parlan d'estas conchuncions en conchunto sin gosar fer distinción entre as conchuncions adversativas, as copulativas, as dischuntivas, as explicativas y as distributivas y as coordinativas causals y consecutivas.

Tamién s'emplega pa fer oracions composadas unas parolas gramaticals que en realidat son conchuncions composadas u adverbios de ligazón con función de conchunción coordinativa:
**Ainsi*.
**Alors*.
**Aussi*.
**Certes*.
**En effet*.
**Ensuite*.
**Enfin*.
**Pourtant*.
**Puis*.
**Tantôt*.
**Par contre*.

## Referencias

## Bibliografía
* *Gramática francesa*. Larousse Editorial, S.A, 2000.
* Jesús Cantera y Eugenio de Vicente: *Gramática francesa*. Editorial Cátedra, S.A., 1999.
* Jacky Girardet, Jean-Marie Cridlig: *Panorama Plus 1 Méthode de français*. Santillana-Clé International, 1996.
* Jacqueline Picoche y Jean-Claude Rolland: *[[Dictionnaire étymologique du français]]*. Dictionnaires Le Robert, 2009. ISBN 2849024244, 9782849024249.
* Ludivine Glaud, Yves Loiseau, Elise Merlet: *Grammaire essentielle du françáis. B1*. Les Éditions Didier, 2015.
* Maïa Grégoire, Odile Thiévenaz: *Grammaire progressive du français*. Clé International, 2002.
Jemima Sumgong

**Jemima Jelagat Sumgong**, conoixita esportivament como **Jemima Sumgong** y naixita d'o distrito Nandy d'a Provincia del Valle del Rift o 21 d'aviento de 1984. Ye una atleta kenyata especializata en cursas de larga distancia que estió campiona olimpica en os Chuegos Olimpicos de Río de Janeiro de 2016 estando a primera muller kenyata campiona olimpica en a preba d'a maratón. Tamién cal destacar as suyas victorias en a maratón de Rotterdam en a suya edición de 2013 y en a de Londres de 2016.

Posteriorment o 6 d'abril de 2017 en un control antidoping sorpresa realizato por l'IAAF en Kenya resultó positivo por o que fue sancionata con un periodo de cuatre anyos sin de competir. Posteriorment a IAAF contrimostró que falsificó os suyos rechistros medicos y enampló a suya sanción sin de competir a ueito anyos mas, dica l'anyo 2027.

## Referencias

## Vinclos externos

*  Perfil de Jemima Sumgong en a pachina web d'a IAAF.
Parque Nacional de Fiordland

O **Parque Nacional de Fiorland** (en anglés *Fiordland National Park*) ye un parque nacional situau en l'extremo sud-ueste d'a Isla d'o Sud de Nueva Zelanda. Ye o mas gran d'os 14 parques nacionals de Nueva Zelanda, con una aria de 12.500&nbsp;km2 y incluye a mayor parti de Te Wahipounamu, declarau Patrimonio d'a Humanidat. O parque ye administrau por o Departamento de Conservación de Nueva Zelanda.

## Caracteristicas cheograficas
Mientres as glaciacions, as cheleras i formoron grans fiordos, estando o mas famoso (y mas visitau) Milford Sound. Atros fiordos importants son Doubtful Sound y Dusky Sound. Dende beluns d'os picos d'o Parque Nacional de Fiordland, s'alufra una polida anvista con o mont Aspiring (en maorí *Tititea*) a lo luent.

A costa de Fiordland se caracteriza por estar abrupta, con fiordos dende as vals d'o sud d'os Alpes d'o Sud y monts y sierras entre éls, como as sierras de Kepler y Murchison. En l'extremo norte d'o parque se pueden trobar bels picos que blincan d'os 2.000 metros d'altaria.

O chelo a deseparau bellas islas d'a parti continental, deixando dos grans islas que se troban sin habitar, Secretary Island y Resolution Island. Cuantos lacos son totalment o parcial aintro d'as mugas d'o parque, entre os que destacan o laco Te Anau, o laco Manapouri, o laco Monowai, o laco Hauroko, y o laco Poteriteri.
O cascant de Sutherland Falls, a o sud-ueste de Milford Sound sobre o Milford Track, ye entre os altos d'augua mas alters d'o mundo.

Bi ha a ormino vientos d'aire humedo provinients d'a mar de Tasmania y que bufan enta os monts. O enfriamiento d'iste aire en puyar-ie produce una grandisma cantidat de plevia, estando mas de siet metros en muitas partis d'o parque. Isto aduya a la creyación d'a selva templada humeda d'a ecorrechión de Fiordland.

## Referencias

## Vinclos externos

*  Pachina oficial d'o Parque Nacional de Fiordland, Departamento de Conservación
*  Fiordland Coastal Newsletter
Mission Bay (Nueva Zelanda)

:*Iste articlo ye sobre o *'barrio d'Auckland**. Ta atros usos se veiga [[Mission Bay]].''


**Mission Bay''' ye un barrio d'a ciudat d'Auckland situau chunto a la mar, en a Isla d'o Norte de Nueva Zelanda. Tien una población de 5.469 habitants. A placha d'o barrio ye un popular destín turistico, situada a o largo d'a carretera Tamaki Drive. En a zona bi ha tamién una gran cantidat de restaurants. Mission Bay ye situada a siet kilometros a l'este d'o centro d'a ciudat, a o canto sud d'o puerto de Waitemata, entre Orākei y Kohimarama. Cubre un aria de 1,08&nbsp;km² (267 acres), estando tres quartos d'ista superficie tozals que rodian o barrio y que baixan enta a mar. O gubierno local de Mission Bay ye responsabilidat d'o Consello local d'Orakei, que tamién incluye os barrios d'Orākei, Kohimarama, St Heliers, Glendowie, St Johns, Meadowbank, Remuera y Ellerslie.

## Referencias
Mission Bay

**Mission Bay** puet fer referencia a:

## Puestos
;Australia
*l'antigo nombre de Minjilang (Territorio d'o Norte)
;Nueva Zelanda
*Mission Bay (Nueva Zelanda), un barrio d'Auckland
;Estaus Unius
*Mission Bay (San Diego), una badía en o Parque de Mission Bay
*Mission Bay (San Francisco), un barrio
*Badía de Mission Bay (San Francisco), una badía en o canto occidental d'a badía de San Francisco, actualment ocupada mas que mas por o barrio de Mission Bay
*Mission Bay (Florida), a districto aintro d'o condau de Palm Beach
*Mission Bay (Texas), badía que desemboca en Copano Bay

## Atros
*Mission Bay, release candidate version 1.0 d'o navegador Mozilla Firefox
Coihaique

**Coihaique** u **Coyhaique** (en idioma mapudungún *Tralkawenu*: cielo tronador) ye una comuna de Chile capital d'a rechión de Aysén y d'a provincia de Coihaique. La suya población yera de 53.715 habitants en o 2012 en una superficie de 7290.2 km².

## Vinclos externos

* Municipalidat de Coyhaique.
La Serena (Chile)

**La Serena** ye una ciudat y comuna de Chile situata en a rechión de Coquimbo, d'a que es a suya capital, y en provincia d'Elqui. A suya población yera de 211.275  habitants en 2012 en una superficie de 1.892,8 km², con una densidat de población de 116,9 hab/km².

## Bibliografía
* Amunátegui Solar, Domingo (1928). *El Cabildo de La Serena: 1678-1800*. Santiago: Sociedad Imprenta y Lit. "Universo".
* Concha, Manuel (1871). *Crónica de La Serena, desde su fundación hasta nuestros días. 1549-1870*. La Serena: Imprenta de la "Reforma".

## Vinclos externos

*  Concello de La Serena.
Rechión d'Auckland

A **rechión d'Auckland** (en anglés *Auckland Region*, en maorí *Tāmaki-makau-rau*) ye una d'as dieciseis rechions de Nueva Zelanda, dita asinas pr a ciudat d'Auckland, l'aria urbana mas gran d'o país. A rechión incluye l'aria metropolitana d'Auckland, bellas chicotas ciudaz, bels arias rurals y as islas de Hauraki Gulf. Con un 34% d'o total d'habitants de tot o país, tien muitisma mas población y economía que denguna atra rechión de Nueva Zelanda, encara que a segunda aria mas chicota.

L'1 de noviembre de 2010, a rechión d'Auckland se convirtió en una autoridat unitaria controlada por o Consello d'Auckland, reemplazando a l'anterior consello rechional y a siet consellos locals. En o proceso, un area en a suya esquina sudoriental fue transferida a la suya rechión vecina de Waikato.

## Se veiga tamién
* Provincia d'Auckland
Punta Arenas

**Punta Arenas** ye una comuna de Chile capital d'a rechión de Magallanes y Antártica Chilena y d'a provincia de Magallanes. La suya población yera de 127.454 habitants en o 2012 en una superficie de 17.846,3 km².

## Vinclos externos

*   Municipalidad de Punta Arenas.
Rechión d'a Badía de Plenty

:*Iste articlo ye sobre una *'rechión administrativa** de Nueva Zelanda. Ta atros usos se veiga [[Badía de Plenty]].''


A **rechión d'a Badía de Plenty*' (en [[Idioma anglés|anglés]] *Bay of Plenty Region*, en [[idioma maorí|maorí]] *Te Moana a Toi Te Huatahi'') ye una rechión de Nueva Zelanda situada en o nord-este d'a Isla d'o Norte. A suya ciudat mas gran ye Tauranga, a l'ueste.
Ye un gran accident cheografico d'a costa norte d'a debandita isla de Nueva Zelanda. S'estendilla dende a peninsula de Coromandel a l'ueste dica o cabo Runaway a l'este a o largo de 259&nbsp;km de linia de costa. La rechión incluye tamién cuantas islas situadas en a badía.

## Se veiga tamién
* Badía de Plenty
Waikato

**Waikato** (pronunciau en anglés /'waɪkɑːtɔː/ u /'|waɪkætoʊ/) ye una rechión d'a Isla d'o Norte de Nueva Zelanda. Cubre as zonas de Waikato, Hauraki, peninsula de Coromandel, norte de King Country, gran parti d'o districto de Taupo y partis d'o districto de Rotorua. Ye gubernada por o Consello Rechional de Waikato. En anglés se fa referencia a ella por un regular fendo servir l'articlo determinau: *the Waikato*.

A rechión va dende a peninsula de Coromandel en o norte, dica o semontano nortoriental d'o mont Ruapehu a o sud y s'estendilla en a Isla d'o Norte dende a costa ueste, a traviés de Waikato y Hauraki dica a peninsula de Coromandel en a costa este. Alto u baixo, a extensión d'a rechion ye a compleganza d'o río Waikato. Atras cuencas que se troban en ista rechión son as d'os ríos Waihou, o Piako, o Awakino y o Mokau. A rechión muga con a rechión d'Auckland a o norte, a rechión d'a Badía de Plenty a l'este, a rechión d'a Badía de Hawke a o sud-este y as rechions de Manawatu-Wanganui y Taranaki a o sud. A rechión de Waikato ye a cuarta rechión mas gran d'o país en aria y población: a suya aria ye de 25.000&nbsp;km² y a suya población de 449.200 habitants.

A rechión incluye parti u a totalidat d'once autoridaz territorials, mas que cualsiquier atra rechión de Nueva Zelanda. Se centra en l'aria de Waikato que consiste en o districto de Waikato, o districto de Matamata-Piako, o districto de Waipa, o districto de South Waikato y a ciudat de Hamilton. En orden descendent d'aria as once autoridaz territorials son o districto de Taupo (parti), o districto de Waitomo (parti), o districto de Waikato, o districto de Thames-Coromandel, o districto d'Otorohanga, o districto de South Waikato, o districto de Matamata-Piako, o districto de Waipa, o districto de Hauraki, o districto de Rotorua (parti) y a ciudat de Hamilton.

O nombre d'a rechión se prene d'o río Waikato; estando *waikato* una parola tradicional maorí que puet traducir-se como "augua que fluye" (especificament, *wai* = "augua" y *kato* = "o fluxo d'a corrient d'o río enta a mar").

## Referencias

## Se veiga tamién
* Rechions de Nueva Zelanda
Wanaka

**Wanaka** (pronunciau en anglés /ˈwɒnəkə/, en maorí *Wānaka*) ye una localidat d'a rechión d'Otago en a Isla d'o Sud de Nueva Zelanda. Ye situada en l'extremo sud d'o laco Wanaka, en o naiximiento d'o río Clutha. Ye a dentrada a o Parque Nacional d'o Mont Aspiring.

Wanaka ye popular como destín de vacanzas tanto d'hibierno como de verano. A suya economía se basa en as muitas actividaz esportivas a l'aire libre que ofreixe. A localidat fue establida mientres a fiebre de l'oro en o sieglo XIX. Igual que a resta d'o districto de Queenstown-Lacos, o suyo creiximiento ha estau rapedo, con una puyada d'a población d'un 50% entre 2005 y 2015.

## Historia
O primer europeu en ista zona estió Nathaniel Chalmers, qui fue guidau por o chefe Reko enta istas tierras en 1853. O conoiximiento maorí d'a rechión se puet evidenciar con o esbozo d'un mapa d'a zona feito por o chefe Te Huruhuru y que se puet trobar en Waimate.

O primer asentamiento europeu prencipia a chestar-se en l'alta val d'o río Clutha en a decada de 1850, con o establimiento de bordas ta uellas. As primeras bordas se troban en Albert Town, l'unico puesto a on os colonos pudioron trescruzar o río Clutha. O primer rechistro de l'actual localidat de Wanaka data de 1863, y l'asentamiento creixió en Pembroke (antigo nombre de Wanaka) mientres a decada de 1870 debiu a  la expleitación de fusta en a val de Matukituki y l'uso d'o laco Wanaka ta o suyo transporte. O turismo en a localdat prencipió en 1867, cuan Theodore Russell enguera o primer hotel. Wanaka se convirtió ascape en un destín turistico muit popular debiu a o suyo clima continental y l'acceso fácil a la nieu y l'augua. Ya en l'anyo 1940 Pembroke ye renombrau como Wanaka.

## Cheografía
A localidat de Wanaka ye situada en l'extremo sud d'o laco Wanaka. Ye rodiada por monts. A 120&nbsp;km enta o sud-ueste ye o Crown Range y a ciudat de Queenstown; enta o norte o paso de Haast trescruza os Alpes d'o Sud amán de Makarora. En dirección nord-este se troban as localidaz d'Omarama y Twizel. Muit amán d'o laco Wanaka ye o laco Hāwea, en una val glacial paralela, a on s'ha desarrollau recientment un asentamiento d'alto u baixo 1.500 personas. A o sud d'a localidat continan os Alpes d'o Sud. A badía de Glendhu Bay ye amán d'a localidat, en o camín que s'endreza enta a val d'o río Matukituki y que da acceso a o Parque Nacional d'o Mont Aspiring.

O centro d'a localidat se troba en una tierra plana chunto a la badía de Roy. Partis d'a localidat s'han expandiu enta os tozals que rodian o centro y arredol d'a Roy en as dos direccions. L'aria situada a o canto d'o laco ye propensa a inundacions en primavera cuan pleve a-saber-lo y a nieu se deschela, causando a puyada d'o livel de l'augua. Una inundación important olcurrió en noviembre de 1999.

## Se veiga tamién
* Laco Wanaka

## Referencias

## Vinclos externos

* Pachina oficial de Wanaka
Pavo (chenero)

:*Iste articlo tracta sobre o chenero Pavo. Pa atros usos d'a parola pavo, se veiga [[Pavo (desambigación)]].*

***Pavo*** (Linnaeus, 1758) ye un chenero d'aus galliformes en a familia d'as fasianidas con dos especies reconoixidas en l'actualidat: *[[Pavo cristatus]]*, o pavo reyal, y *[[Pavo muticus]]*, o pavo reyal verde. As dos especies son oriundas de o sudest asiatico.
Matamata

:*Iste articlo tracta sobre a localidat neozelandesa de Matamata. Pa la tortuga sudamericana con ixe nombre se veiga [[Chelus fimbriata]].*

**Matamata** (pronunciau en anglés /ˈmætəˌmætə/) ye una localidat d'a rechión de Waikato en a Isla d'o Norte de Nueva Zelanda. Ye situada amán d'a base de Kaimai Ranges y ye una zona conoixida por a crianza y entrenamiento de caballos pura sangre. Fa parti d'o districto de Matamata-Piako, que incluye a suya redolada rural, asinas como as localidaz de Morrinsville y Te Aroha. A carretera estatal numero 27 y a via ferroviaria de Kinleith trescruzan a ciudat. A suya población yera de 7.730 habitants en chunio de 2016.

Una grancha amán de Matamata estió o escenario trigau por Peter Jackson ta representar l'aldeya de Hobbiton en as suyas cintas d'o Sinyor d'os Aniellos. O gubierno de Nueva Zelanda decidió deixar as construccions d'os foraus d'os hobbit como una atracción turistica, ya que fuoron disenyaus ta adaptar-se a u suyo entorno. Mientres o tiempo de duración d'a grabación d'a cintas *[[The Lord of the Rings: The Return of the King|The Return of the King]]* y *[[The Hobbit: An Unexpected Journey]]* no yeran amueblaus, encara que se podeba entrar y vesitar-los. Un cartel de "Welcome to Hobbiton" (en anglés *Bienvenius ta Hobbiton*) se puet veyer en a carrera prencipal. En 2011 partis de Hobbiton se preparoron ta estar emplegadas en a grabación d'as cintas correspondients a la primera novela de Tolkien, *[[O Hobbit]]*.

## Historia
En primerías d'o sieglo XIX, l'aria de l'actual Matamata y a suya redolada feban parti d'o territorio d'os *[[Ngāti Hauā]]*, una tribu maorí. O *[[pa (maorí)|pa]]* de Matamata yera situau amán d'o puesto a on se troba actualment o lugar de Waharoa, alto u baixo a 6&nbsp;km a o norte de Matamata.

O primer europeu en vesitar l'aria de Matamata se creye que estió o comerciant Phillip Tapsell arredol de l'anyo 1830. En 1833 o reverendo Alfred Nesbit Brown vesitó a zona y en 1835 establió una misión amán de Matamata Pa, encara que habió de zarrar-la o siguient anyo dimpués de que esclatase a guerra intertribal. En 1865 Josiah Firth negoció con o líder *Ngāti Hauā* Wiremu Tamihana y logó una gran zona de terreno, incluyindo a futura ubicación d'a localidat a la que dió o nombre d'o *pa* maorí. Firth construyió un camín ta carros enta Cambridge y dragó o río Waihou ta fer-lo navatiable por os suyos chicoz barcos.

Bels anyos dimpués a empresa de Firth quebró y en 1904 o territorio fue mercau por a Corona, que lo subdividió en chicotas granchas. Asinas se conviertió en un lugar dependient de districto en 1917, un lugar independient de districto en 1919 y un municipio en 1935. Con a reorganización de Nueva Zelanda en autoridaz territorials en 1989, Matamata se convirtió en parti d'o districto de Matamata-Piako.

## Referencias

## Vinclos externos
Pa (maorí)

Un ***pā*** u ***pa*** (pronunciau en maorí /pah/) yera una mena d'asentamiento maorí caracterizau por as suyas murallas defensivas. Yeran consideraus os centros sociopoliticos de toz os *[[iwi]]*. En a sociedat maorí, un gran pa representaba o *mana* d'un chefe o *rangatira*.

Cuasi toz os *pā* fuoron construyius en puestos seguros y fértils, mas que mas en pueyos, en os que as suyas laderas s'heban transformau en terrazas ta o cautivo, como por eixemplo en a rechión d'Auckland, a on s'emplegaban os conos d'os volcans durmients. Atamas de que fuoron construyius como esfensas, a suya función principal yera residencial, estando prou amplos. Os *pā* chugoron un papel important en as Guerras Neozelandesas, encara que se conoixe su existencia en toz os periodos d'a historia d'o pueblo maorí.

## Enlaces externos
*  Restas arqueolochicas d'un pa
Conchuncions condicionals en francés

As **conchuncions condicional en francés** son conchuncions de subordinación que se fan servir en as proposicions subordinadas condicionals. A mes frequent ye *si*, pero bi'n ha d'atras.

Son conchuncions u locucions conchuntivas seguidas d'indicativo (excluyindo o condicional): *si*, *sinon*, *selon que* y *suivant que*.

Son conchuncions u locucions conchuntivas seguidas d'o condicional: *au cas où* y *dans le cas où*.

Son conchuncions u locucions conchuntivas seguidas d'o subchuntivo *à supposer que*, *pourvu que*, *à condition que*, *en admettant que*, *soit que...soit que*, *à moins que*, *pour peur que* y *que...ou que*.

*Pourvu que* va seguida d'un verbo en subchuntivo y equivale a *con tal* u *con tal que*:
****Pourvu qu''''il vienne''.
*****Con tal que*' vienga t'aquí*.

## Referencias

## Bibliografía
* *Gramática francesa*. Larousse Editorial, S.A, 2000.
* Jesús Cantera y Eugenio de Vicente: *Gramática francesa*. Editorial Cátedra, S.A., 1999.
* Chabier Lozano Sierra: *[[Aspectos Lingüisticos de Tella. Aragonés de Sobrarbe (Huesca)]]*. Gara d'Edizions - Prensas Universitarias de Zaragoza - Institución Fernando el Católico. 2010
* Jacky Girardet, Jean-Marie Cridlig: *Panorama Plus 1 Méthode de français*. Santillana-Clé International, 1996.
* Jacqueline Picoche y Jean-Claude Rolland: *[[Dictionnaire étymologique du français]]*. Dictionnaires Le Robert, 2009. ISBN 2849024244, 9782849024249.
* Ludivine Glaud, Yves Loiseau, Elise Merlet: *Grammaire essentielle du françáis. B1*. Les Éditions Didier, 2015.
* Maïa Grégoire, Odile Thiévenaz: *Grammaire progressive du français*. Clé International, 2002.
Libia (metro de Roma)

A gara de **Libia** ye una gara d'a linia B1 d'o Metro de Roma que estió devantada o 13 de chunio de 2012 como una gara soterrania. Se troba en o districto de Trieste baixo o viale Libia en a suya confluyencia con a plaza Palombara Sabina y tien connexión con a gara de Roma Nomentana.

## Servicios
A gara apresta os siguient servicios: 
*  Venda de billez automatica.
*  Servicios publicos.

## Intercambiador

*  Gara ferroviaria (Roma Nomentana).
*  Aturaderos d'autobús d'as empresa ATAC.

## Redolada
En a suya redolada están os siguient lugars:

* *[[Sedia del Diavolo]]*
* Ilesia de Santa Emerenziana
* Ilesia de Santa Maria Goretti
* Parco Virgiliano

## Vinclos externos
Rosemary Harris

**Rosemary Ann Harris**, naixita de Ashby-de-la-Zouch o 19 de setiembre de 1927, ye una actriz britanica.

L'actriz fue nominata en 1995 a o Premio Oscar a la Millor Actriz Segundaria por a suya interpretación en a cinta *[[Tom & Viv]]*, dirichita por Brian Gilbert.

## Vinclos externos

* Pachina web oficial de Rosemary Harris.
*  Rosemary Harris en IMDb.
Cambridge (Nueva Zelanda)

:*Iste articlo ye sobre una ciudat neozelandesa en o districto de Waipa; ta atros usos, se veiga *'Cambridge (desambigación)**''.

**Cambridge*' ([[idioma maorí|maorí]] *Kemureti*) ye una localidat d'o [[districto de Waipa]] en a rechión de [[Waikato]] d'a [[Isla d'o Norte]] de Nueva Zelanda. Situada a 24 kilometros a o sud-este de [[Hamilton (Nueva Zelanda)|Hamilton]], a cantos d'o [[río Waikato]], Cambridge ye conoixida como *"A ciudat d'árbols y campions"* (en anglés *"The Town of Trees & Champions"''). A ciudat tien una población de 19.600 habitants, lo que la fa a mayor localidat d'o districto de Waipa y a tercera aria urbana en Waikato (dimpués de Hamilton y Taupo).

## Historia

Antis de l'arribada d'os europeus bi heba un pa maorí en os arredols d'o que dimpués sería Cambridge. En a decada de 1850 misioners y granchers procedents de Gran Bretanya s'instaloron en a zona, ficando-ie as modernas practicas d'agricultura y ganadería y espardindo-las entre a población local maorí, construyindo dos molins de farina y trayindo maquinaria dende Anglaterra y Francia. En ixa decada bi habió una buena cullida de cerial, encara que malas que os comerciants d'Auckland prencipioron a mercar grano mas barato procedent d'Australia, dito mercau prencipió o suyo declive

L'asentamiento europeu de Cambridge fue establiu cuan o 3er Rechimiento d'a Milicia de Waikato plegó astí en 1864 dimpués d'a invasión de Waikato. A localidat fue nombrada en honor a o Prencipe Chorche, duque de Cambridge, comandante en chefe d'o exercito britanico por ixas envueltas.

## Referencias

## Vinclos externos
Pantherinae

Os **panterins** (, en latín) son una subfamilia d'a familia Felidae de mamiferos carnivoros, una d'as dos subfamilias vivas que queda en a familia, estando-ne l'atra la d'os felins. As subfamilias Machairodontinae y Proailurinae, que tamién fan parte d'os Felidae, tienen toz os suyos miembros extintos dende a Prehistoria humana.

Pantherinae se deseparó evolutivament d'os felins bien luego, y se tracta d'un linache filochenetico real, sin que i haiga habiu contactos destacables entre os dos grupos de felidos. A mayoría de panterins son animals de mida gran y muita potencia muscular, depredadors d'atras especies, y de conducta solitaria. Beluns son además os predadors culminals en os suyos ecosistemas.

## Caracteristicas

Os panterins no tienen a larinche osificada como sí que la i tienen os miembros de Felinae. Isto fa que os panterins sían os solos felidos que realment son capables de gramar.

A trunfa d'o naso (zona humeda y despullada de pelo que toz os Carnivora tienen) comienza en l'anglo que desparte a recta d'o muixo contra la vertical, de manera que tamién a diferencia d'os felins os panterins no tienen cosa de piel despullada por alto d'o naso. A cabeza y os arcos zigomaticos solen estar mas robustos y prominents que en atros felidos.

A piel ye cubierta de picas u ocelos, que son codificaus en chens ancestrals de a subfamilia. Manimenos, una sola especie (o tigre u *[[Panthera tigris]]*) as tiene fusionadas en formando en rayas verticals, cosa que se crei que amaneixió secundariament en ixa especie. O lión (*[[Panthera leo]]*) tiene ocelos nomás entre que ye cadiello, y s'esbanden a mesura que se torna adulto.

## Clasificación

A subfamilia Pantherinae se dubdivide en dos u tres cheneros, pende de l'autor: pa uns son *[[Panthera]]* y *[[Neofelis]]* os dos solos cheneros, pero en base a estudios cheneticos recients bels investigadors consideran que cal clasificar a la pantera d'as nieus a desparte d'o chenero *Panthera*, en un nuevo chenero que se diría *[[Uncia (chenero)|Uncia]]*.

Actualment a suya taxonomía se troba subchecta a debate.

## Se veiga tamién

*Feliformia.
*Pantera (desambigación).
*Lión (desambigación).

## Referencias

## Vinclos externos
Muixo

O **muixo** (d'o latín <*musum*), o **moto** u **morro** ye a parte terminal d'a cara de bels animals, por debaixo d'os uellos, que incluye a boca, o naso, a barbeta y parte d'as galtas. De regular ye formau por os cabos mas distals d'os uesos maxilar y mandibular. A palabra morro tiene un uso mas coloquial que muixo, y bellas vegadas puede emplegar-se de forma despectiva u comica tamién panombrar a cara d'una persona: *T'an vas con ixes morros tan puercos?*, *Tenebas qu'haber-le visto es morros: No se lo creyeba*, *Ya puez treballar que no te fará o morro clo*.

## Ditos y mazadas
**«To o que fazes con o morro, lo estortecas con a coda»*

## Referencias

## Se veiga tamién
*Muixal.
Ocelo

:*Iste articlo tracta sobre l'ocelo como maca de pigmentación. Pa l'[[organo]] visual simple que se repite en os uellos composaus d'os [[Arthropoda|artropodos]] se veiga [[ocelo (artropodos)]].*

Un **ocelo** (d'o latín <*OCELLUM*, diminutivo de uello, gollet) ye cualsiquier taca de pigmentación en a cual se puede distinguir dos aniellos concentricos que delimitan arias con diferent tonalidat.

## Se veiga tamién
*Maca.
*Malla.
*Piga.
*Taca.

## Referencias
Pantera (desambigación)

Una **pantera** (a traviés d'o latín <*PANTHERA*, dende o griego πάν, *pan-*, tot, y θηρ, *thérios*, bestia u fiera, en o sentiu de «fiera de tot» u «bestia total») ye o nombre popular que pueden recibir diferents especies de felidos de mida mediana u gran, normalment d'especies que pertenecen a la subfamilia d'os panterins (sacando os lions y tigres), que en diferents culturas se percibe como potencials depredadors de l'Hombre.

A parola s'asocia especialment con a pantera negra, que ye o nombre popular que reciben os eixemplars con melanismo (color negra) de determinadas especies como o leopardo (*[[Panthera pardus]]*), o chaguar (*[[Panthera onca]]*) y o puma (*[[Puma concolor]]*), pero tamién se puede emplegar con os eixemplars de pigmentación normal.

**Pantera** puede fer referencia a:

## Animals

*O chenero ***[[Panthera]]***, un chenero de felidos panterins que concabe diferents especies que pueden recibir iste nombre popular.
*O **[[Panthera pardus|leopardo]]** (*Panthera pardus*), un felido d'ixe chenero que recibe mas a sobén o nombre de pantera.
**Os eixemplars melanicos (negros) de leopardo, que se conoix especialment como panteras negras.
*O **[[Panthera onca|chaguar]]** (*Panthera onca*), d'aspecto pareixiu a l'anterior y que por ixo recibe tamién ixe nombre.
*A **[[Panthera uncia|pantera d'as nieus]]** (*Panthera uncia*), un felido parient proximo d'es dos anteriors, que habita en as montanyas d'Asia central.
*As dos especies conoixidas de **[[Neofelis|panteras nebulosas]]**, que se clasifica en o chenero ***[[Neofelis]]***.
*****[[Neofelis nebulosa]]*** - Pantera nebulosa común.
*****[[Neofelis diardi]]*** - Pantera nebulosa de Borneo.

## Musica

*A banda de  heavy metal estausunidense **[[Pantera (grupo)|Pantera]]**.

## Se veiga tamién

*Leopardo (desambigación).
*Gato (desambigación).
*Cerval.
*Lión (desambigación).
*Gatopardo (desambigación).
Mauliu

O **mauliu**, **miulo**, **maulizo**, tamién **miulido** u **miaulido**, ye a vocalización mas caracteristica que emiten os gatos. Ye una vocalización redonda, que comienza en ubertura, arriba a un maximo y dimpuesas se torna a zarrar, cheneralment tot con entonación aguda. A onomatopeya d'un miulido ye *miu miu*, *meo meo*, *miau miau* u *mau mau*.

Os maulius sirven pa expresar una variedat d'estaus d'animo, y no toz os animals es producen en a mesma cantidat: bi ha gatos que maulan rarament, mientres que belatros lo fan a sobén. Atros sonius que tamién producen os gatos son os turrulidos y, como defensa, un bufiu sordo.

## Se veiga tamién
*Bramiu.
*Escanyuto.

## Notas


## Referencias
Melanismo

O **melanismo** (de o griego <μέλανος, *melános*, "negro") ye un exceso de pigmentación fusca en a piel d'un animal, una población d'animals u un grupo, causada por un exceso de melanina que ye consecuencia d'una variación chenetica heredable, la cual cosa gosa traducir-se en que a piel y o pelo u as plumas de l'animal tienen color negra en apariencia.

Anque posiblement os casos de melanismo en especies diversas pueden responder a mutacions diferents, se sabe que en felidos y radedors obedeix a mutacions en o chen MCR1 (*Agouti*).

## Melanismo industrial

O melanismo industrial ye una forma de melanismo que se veye reforzada por a sedimentación de fullín que renegreixen as parez y as construccions en ciudatz y arias industrializadas. cualques animals pueden trobar avantallas pa mimetizar-se con ixes fundos renegrius si presentan casualment melanismo, por o que o numero d'eixemplars con melanismo tiende a puyar proporcionalment entre as poblacions que habitan en zonas industrializadas contra las salvaches.

Iste fenomeno ya l'advirtió Charles Darwin en o sieglo XIX en a palometa *[[Biston betularia]]*. As poblacions d'ixa especie que viviban en zonas industrials d'Anglaterra teneban un numero muito mas gran d'individos de color negra (melanicos) que as poblacions naturals d'as selvas.

## Se veiga tamién
* Leucismo.
* Albinismo.
* Rutilismo.
* Muino (pelache).
* Uella marta.
Tetrapoda

Os **tetrapodos** (nombre cientifico **Tetrapoda**, en latín) son un clado sin categoría taxonomica asignada d'animals vertebraus que se caracterizan por tener cuatro patas ancladas en dos cinturas pelvianas. O clado quedaría alavez en un livel intermedio entre o subfilo d'os vertebraus y as diversas clases d'istes animals.

Dende a envista d'a Cladistica mas purista, os tetrapodos somos toz os animals que pertenecemos a las clases d'os anfibios, reptils, aus y mamiferos de conchunta, ya que ista disciplina no accepta grupos parafileticos. A razón ye que toz ixes grupos son descendients de peixes sarcopterichios con aletas lobuladas. Manimenos, atras escuelas de pensamiento en Sistematica consideran que os tetrapodos serían en rigor nomás os anfibios verdaders y os amniotas, actuals y d'o pasau, y no pas a clase d'os mamiferos, a quins sacan d'ista clasificación por tradición taxonomica (no se nos considera amniotas).

## Taxonomía

## Se veiga tamién
*Amniota.

## Referencias

## Vinclos externos
Caza a la guait

A **caza a l'aguait** (pronunciau /ˑgwaj/, como "guái": /alaˈgwaj/~/aɾaˈgwaj/) ye una tecnica de caza que se practica con o cazataire amagau, aguardando que a presa se le meta a tiro, u aprosimando-se cutio-cutio a la presa sin que ella se'n alpercate. L'acción d'aguardar observando y sin estar visto se diz aguaitar.

O cazataire puede practicar-la solo, si sabe bien os costumbres de l'animal que fa de presa u tiene cobertura en a cual amagar-se (p. ex. vechetación) entre que se l'aproxima, pero muit a sobén no ye si que un complemento pa os resacadors, en a caza en grupo por resaca u resaque. En iste caso, o cazataires que ocupan as posicions d'aguaita recibe o nombre d'aguaitadors, y solen estar os mas esperimentaus en o grupo, mientres que os resacadors fan brincar as presas (as resacan) y as conducen ta on se troban os puestos d'aguaita.

En sentiu figurau, a expresión ser "a l'aguait" u "meter-se a l'aguait" quiere dicir meter atención a una cuestión u aguardar por si pasa una cosa concreta (sinonimo: estar a l'atisba). Aguaitar ye l'acción de focalizar l'atención en una cosa: O verbo aguaitar, en forma d'interchección, en frases como «*Aguaita! Aquí ye aon meteba os uevos a gallina*» busca captar l'atencion de l'interlocutor y quiere dicir «*Mira aquí!*» u «*Mira isto!*».

## Referencias

## Se veiga tamién

*Resaca.
Panthera onca

O **chaguar** (d'o guaraní (L., 1758) ye un mamifero placentario d'a orden Carnivora y a familia Felidae, natural d'America. Ye a sola especie d'o chenero *[[Panthera]]* que vive en o continent americano.

Ye un animal carnivoro y depredador que actúa como predador culminal en os ecosistemas en do ye present. Tiene costumbres solitarios y en buena cosa de a suya aria de distribución no habita so que en selvas humedas y espesas, razons por as que l'arrodeya un aura de misticismo que le fa chugar un papel destacau en a mitolochía de cuantas culturas indichenias d'America.

## Descripción

O chaguar ye un felido d'aspecto prou convencional en o chenero *Panthera* y de feito recuerda a lo suyo parient de o Viello Mundo, o leopardo (*[[Panthera pardus]]*). L'aspecto corporal ye mas robusto y a cabeza mas gran que en o leopardo, con orellas mas chicas.

Tiene a piel plena de tacas en forma d'ocelo u de roseta, con picas negras enteras nomás en a cabeza, patas y coda. O fondo ye d'unas colors que van de l'amariello palla dica marrón royisco, con a tripa, peito, papo y a superficie interior d'as patas de fondo blanco.

O chaguar tiene una gran fuerza bruta, con unas mandibulas mas fuertes que os atros miembros de *Panthera*. Caza y puede arrocegar animals mas grans que él, y crebar os cranios y as closcaranas d'as tortugas mosicando-los.

## Imáchens


Imachen:Jaguar Posed on Rock (18622496563).jpg
Imachen:The Indian jaguar.jpg
Imachen:Jaguar (11280137214).jpg
Imachen:Panthera onca at the Toronto Zoo 2.jpg
Imachen:Black Jaguar (10037053435).jpg|Eixemplar melanico
IMachen:Panthera onca palustris (2).JPG


## Referencias

## Vinclos externos
Tigre (desambigación)

**Tigre** (d'o latín <*TIGRIS* y iste d'o griego <*τίγρις*, "*tígris*", tigre) ye un zoonimo popular que s'aplica principalment a la especie *[[Panthera tigris]]* y as suyas subspecies, pero puede emplegar-se tamién pa nombrar a bels atros animals que tiengan cualques caracteristicas en común con ixe animal, como un patrón de colors pareixiu.

O tigre ye además un animal que s'asocia culturalment con ideals humans como a fureza, a fuerza u a indomabilidat, por a cual cosa puede emplegar-se metaforicament, especialment como enmotada.

## Animals

### Familia Felidae
****[[Panthera tigris]]*** y as suyas diferents subspecies:
*****[[Panthera tigris altaica]]***, tigre de Siberia, siberiano u d'Amur.
*****[[Panthera tigris balica]]*** †, tigre de Bali, extinto dende 1937.
*****[[Panthera tigris amoyensis]]***, tigre d'o sud de China u de China meridional.
*****[[Panthera tigris corbetti]]***, tigre d'Indochina.
*****[[Panthera tigris jacksoni]]***, tigre de Malaisia.
*****[[Panthera tigris sondaica]]***, tigre de Chava †, extinto dende 1979.
*****[[Panthera tigris sumatrae]]***, tigre de Sumatra.
****[[Panthera tigris trinilensis]]***,  tigre de Trinil, especie fósil d'arredol d'1,2 millons d'anyos que se piensa que ye l'antipasau de todas as subspecies de *P. tigris* actuals.
****[[Panthera zdanskyi]]***, conoixiu como tigre de Longdan, un felido panterino de fa entre 2,55 y 2,16 millons d'anyos, trobau en China que, anque no yera un tigre como es modernos, muitos cientificos piensan que puede estar l'antipasau mas remoto de tot lo linache evolutivo d'os tigres actuals.
*En os países hispanoparlants d'o norte de Sudamerica (Venezuela, Colombia, Panamá...), tigre ye como se le diz a la especie ***[[Panthera onca]]***, mas conoixida en atros puestos como **chaguar**.
***[[Machairodontinae]]**, una subfamilia de felidos extintos que se conoix popularment como **tigres de [[dients de sabre]]** u felidos de dients de sabre.

### Subclase Marsupialia

****[[Thylacinus cynocephalus]]*** †, **tigre marsupial** u **tigre de Tasmania**, un marsupial carnivoro con colors que recordaban a o tigre felido.

### Peixes

****[[Galeocerdo cuvier]]***, **[[tiburón]] tigre**, un peix elasmobranquio de mars tropicals con rayas verticals en a piel.

### Insectos

****[[Aedes albopictus]]***, conoixiu como **mosquito tigre**, un diptero d'a familia Culicidae con una fizadura mas molesta que atros mosquitos.

## Personas

***[[Ramón Cabrera]]**, un militar carlista que teneba por mote «**o Tigre de lo [[Mayestrato]]**».
***[[Tom Jones]]**, cantaire britanico conoixiu tamién como «**o Tigre de [[Gales]]**».
Tres Serols (desambigación)

**Tres Serols** puet estar:

* Un macizo calsinoso d'o Pireneu aragonés, **[[as Tres Serols]]**
* O pico mas alto de l'anterior macizo pirenenco, a **[[punta de Treserols]]**
* Una formación rocosa d'os Monts Azuls en Australia, as **[[Tres Serols (Australia)|Tres Serols]]**

## Se veiga tamién
* Three Sisters.
Campionato d'o Mundo d'Atletismo de 2019

O **Campionato d'o Mundo d'Atletismo de 2019**, fue a XVII edición d'o Campionato d'o Mundo d'Atletismo celebrau en a ciudat qatarina de Doha dende o 28 de setiembre dica o 6 d'octubre de 2019, estió organizau por World Athletics y a Federación de Qatar d'Atletismo

Las competicions se facioron  en o Khalifa Stadium, a on i compitioron 1.772 atletas de 206 federacions nacionals. As prebas de marcha atletica y maratón se celebroron en circuitos urbanos con salida y arribada en o estadio.

## Proceso de selección d'a seu
Estioron candidatas pa estar a seu d'os Campionato d'o Mundo d'atletismo tres ciudaz; Barcelona, Eugene y Doha, estando ista zaguera esleida ta organizar-los. Ista elección fue criticada por directivos, atletas y medios de comunicación de bels paises, unos creyeban que Qatar ofreció incentivos monetarios extras ilegalment, atros que as altas temperaturas d'o clima desertico d'o país faran que peligre a salut d'os esportistas partecipants, y que a organización difuera d'o periodo de verano de l'hemisferio norte fara que os atletas tiengan problemas de organización por alterar a suya temporada atletica, amás de criticar a poca tradición atletica d'o país.

## Referencias

## Vinclos externos

*  Doha 2019 seguntes World Athletics.
Panthera pardus

:*«Leopardo» rendreza enta iste articlo. Pa atros usos d'a parola «leopardo» se veiga [[Leopardo (desambigación)]].*

O **leopardo** (d'o latín 
Imachen:Panthera pardus -Ngala Game Reserve, Limpopo, South Africa -with kill in tree-8.jpg|Con a suya presa en un árbol.
Imachen:Flickr - Rainbirder - Leopard.jpg
Imachen:Leopard hlb.jpg
Imachen:Leopard - photo by Kim Parry, Ontario CA. (10609457054).jpg
Imachen:Leopard IMG 0664.jpg


## Etimolochía

O zoonimo «leopardo» ye un cultismo en todas as luengas romances actuals, que ye arribau diversas vegadas a traviés d'o latín y muit especialment en o baixo latín u latín medieval, como bestia citada en bestiarios y atras obras escritas propias de l'imachinario medieval. En latín, *leopardus* ye o nombre que se le da normalment a lo que as romances han nombrau regularment «gatopardo», una fiera con tacas propia de l'imachinario medieval europeu, que se crei que no corresponde con garra especie real.

A parola ye d'orichen griego y se composa de dos etimos: *λέων*, *leōn*, «lión», y *πάρδος*, *párdos*, «tacau». Os griegos antigos tuvon conoiximiento de l'animal probablement por o contacto con atras civilizacions de a mediterrania oriental, como l'Imperio Persa Aquemenida, que en teneban en os suyos territorios.

## Notas


## Referencias

## Se veiga tamién
* Pantera (desambigación).
* *[[Panthera]]*.
* Chaguar.

## Vinclos externos
Leopardo (desambigación)

**Leopardo** (de o latín <*LEOPARDUS*, y ixe d'o griego *λέων*, *leōn*, «lión», y *πάρδος*, *párdos*, «con tacas») ye un zoonimo común que s'emplega normalment pa nombrar a especie *[[Panthera pardus]]* y todas as suyas subspecies. Manimenos a parola se puede emplegar tamién pa nombrar a belatros animals, especialment os qui lo faigan recordar, especialment por tener caracteristicas comuns con o felido, como a coloración u a distribución de tacas por a piel.

Historicament, cuan no se teneba una imáchen guaire clara sobre o leopardo en as sociedaz europeas occidentals, o suyo nombre fue cualque cosa d'intercambeable con o de gatopardo, un animal mitico y puede estar que parcialment basau en él.

## [[Mammalia]]

### Felidae

****[[Panthera pardus]]***.
*****[[Panthera pardus pardus]]*** - Leopardo africano.
*****[[Panthera pardus orientalis]]*** - Leopardo d'Amur.
*****[[Panthera pardus fusca]]*** - Leopardo d'a India.
*****[[Panthera pardus delacouri]]*** - Leopardo d'Indochina.
*****[[Panthera pardus saxicolor]]*** - Leopardo persa.
*****[[Panthera pardus melas]]*** - Leopardo de Chava.
*****[[Panthera pardus japonensis]]*** - Leopardo d'o norte de China.
*****[[Panthera pardus nimr]]*** - Leopardo d'Arabia.
*****[[Panthera pardus kotiya]]*** - Leopardo d'Sri Lanka.

## [[Amphibia]]

### Ranidae

****[[Rana berlandieri]]*** - Rana leopardo.
****[[Rana blairi]]*** - Rana leopardo d'as Planas.
****[[Rana chiricahuensis]]*** - Rana leopardo de Chihuahua.

## Se veiga tamién

*Pantera (desambigación).
*Tigre (desambigación).
*Lión (desambigación).
*Cerval.
*Gato (desambigación).
*Gatopardo (desambigación).
Gatopardo

:*Iste articlo tracta sobre o gatopardo como fiera en as artes. Pa atros usos de gatopardo se veiga [[Gatopardo (desambigación)]].*

O **gatopardo** ye un animal ficticio y recurrent en o imachinario popular europeu en sieglos pasatos, con l'apariencia tiorica d'un felido gran y con a piel cubierta de tacas, y a o cual se l'atribuiba d'estar muit furo. A denominación gatopardo subsiste en l'actualidat mas que mas en o campo d'as artes y especialment en a heraldica, en a cual s'asocia a cualsiquier representación d'una fiera no identificada.

Anque a suya existencia no s'ha puesto documentar, muitos autors piensan que se basa en una ideya adulterada sobre o leopardo u a pantera, que podría haber-se difundiu a traviés d'os bestiarios y atras obras semellants, muit populars entre as clases socials literadas en a Edat Meya. As parolas «gatopardo» y «leopardo» son intercambeables en muitas obras antigas, lo cual refirma ixa tioría de que en realidat estaría ixe animal.

## Se veiga tamién

*Gato pardo.
*Pantera (desambigación).
*Leopardo (desambigación).
Gatopardo (desambigación)

**Gatopardo** puede fer referencia a:

*Un **[[gatopardo]]** u «leopardo», animal mitico u concepción adulterada sobre o leopardo que se popularizó en Europa dende a Edat Meya.
*A novela italiana ***[[Il Gattopardo]]***, de Giuseppe Tomasi di Lampedusa, de 1957.
*A cinta italiana ***[[Il Gattopardo (cinta)]]*** de Luchino Visconti, adaptación cinematografica de l'anterior, feita en 1963.

**No s'ha d'entivocar con**:

*Un gato pardo, como se conoix o patrón de colors salvache (*Wild Type*) en os gatos *[[Felis silvestris]]*.
Gato pardo

En os gatos domesticos, recibe o nombre de **parda** a coloración normal de a especie, basada en diferents tonalidaz de griso u marrón con rayas u tacas negras (mas marcadas en a frent, codos y a coda). Os gatos con ixe patrón de colors se dicen, consecuentment, **pardos**.

## Se veiga tamién
*Gato rubio.
*Malla (pigmentación).
**Gato mallato.
Maorí

O termín **maorí** puet fer referencia a:

* Os maorís, un pueblo indichena de Nueva Zelanda.
* L'idioma maorí, charrau por os maorís.
* A cultura maorí, cultura relativa a o pueblo maorí. 
* A mitolochía maorí, a mitolochía y tradicions d'os maorís.
* A relichión maorí, relichión propia d'os maorís.
* Os maorís d'as Islas Cook, pueblo maorí orichinario d'as Islas Cook.
* O maorí d'as Islas Cook, o dialecto maorí parlau en as Islas Cook.

## Literatura
* *Maori*, una novela d'Alan Dean Foster
Hei matau

Un ***hei matau*** ye un hanzuelo estilizau feito de ueso u chade tipico d'os maorís de Nueva Zelanda.
Representan fuerza, buena suerte y un viache seguro a traviés d'as auguas.

## Significau
A forma d'hanzuelo d'os *hei matau* tien o suyo orichen en una leyenda maorí que diz que a Isla d'o Norte de Nueva Zelanda estió fa tiempos un granizo peix que fue pescau por o gran marín Maui fendo servir nomás un gancho feito con a variella de su agüela y un troz de tela. A leyenda diz tamién que a forma d'a badía de Hawke ye a d'o *hei matau*, con o que se pescó dito peix. O nombre maorí ta a Isla d'o Norte, *Te Ika a Maui* ("O peix de Maui") reflecta ista leyenda.

Ta os maorís, o *hei matau* ye un *[[taonga]]* (un tresoro cultural). Representa no nomás a suya tierra, sino tamién a prosperidat, fertilidat y o paso seguro a traviés d'as auguas. Denota tamién a importancia d'a pesca ta os maorís y a suya relación con Tangaroa, o dios d'a mar.

## Referencias
Centimetro

O **centimetro**, que tiene por simbolo **cm**, ye una unidat de mesura derivata d'o Sistema Internacional d'Unidaz. Ye una unidat de mesura de lonchitut derivata d'o metro, y corresponde con a centesima parte d'ixe.

: *1 cm = 0.01 [[Metro|m]] = 10<sup>−2</sup> m*

## Equivalencias

* 10 000 000 000 pm.
* 10 000 000 nm.
* 10000 μm.
* 10 mm.
* 0,1 dm.
* 0,01 m.
* 0,001 dam.
* 0,000&nbsp;1 hm.
* 0,000&nbsp;01 km.
* 0,000&nbsp;001 mam.

## Se veiga tamién

*Unidaz de mesura aragonesas.

## Referencias